aristoteles-et-corpus-aristotelicum.historia-animalium 7.6
Οἱ δ’ ἄνδρες οἱ μὲν πλεῖστοι γεννῶσι μέχρι ἑξήκοντα ἐτῶν , ὅταν δ’ ὑπερβάλῃ ταῦτα , μέχρι ἑβδομήκοντα · καὶ ἤδη τινὲς γεγεννήκασιν ἑβδομήκοντα ἐτῶν ὄντες . Συμβαίνει δὲ πολλοῖς καὶ πολλαῖς γυναιξὶ καὶ ἀνδράσι μετ’ ἀλλήλων μὲν συνεζευγμένοις μὴ δύνασθαι τεκνοποιεῖσθαι , διαζευχθεῖσι δέ . Τὸ δ’ αὐτὸ συμβαίνει καὶ περὶ ἀρρενογονίας καὶ θηλυγονίας · ἐνίοτε γὰρ καὶ γυναῖκες καὶ ἄνδρες μετ’ ἀλλήλων μὲν ὄντες θηλυγόνοι εἰσὶν ἢ ἀρρενογόνοι , διεζευγμένοι δὲ γίνονται τοὐναντίον . Καὶ κατὰ τὴν ἡλικίαν δὲ μεταβάλλουσιν · νέοι μὲν ὄντες μετ’ ἀλλήλων θήλεα γεννῶσι , πρεσβύτεροι δ’ ἄρρενα · τοῖς δὲ καὶ ἐπὶ τούτων συμβαίνει τοὐναντίον . Καὶ ἐπὶ τοῦ γεννᾶν δ’ ὅλως τὸ αὐτό · νέοις μὲν οὖσιν οὐθὲν γίνεται , πρεσβυτέροις δέ · οἱ δὲ τὸ πρῶτον , ὕστερον δὲ γεννῶσιν οὐδέν . Εἰσὶ δὲ καὶ τῶν γυναικῶν τινὲς αἳ μόλις μὲν συλλαμβάνουσιν , ἐὰν δὲ συλλάβωσιν , ἐκφέρουσιν · αἱ δὲ τοὐναντίον συλλαμβάνουσι μὲν ῥᾳδίως , οὐ δύνανται δ’ ἐκφέρειν . Εἰσὶ δὲ καὶ ἄνδρες θηλυγόνοι καὶ γυναῖκες ἀρρενογόνοι , οἷον καὶ κατὰ τοῦ Ἡρακλέους μυθολογεῖται , ὃς ἐν δύο καὶ ἑβδομήκοντα τέκνοις θυγατέρα μίαν ἐγέννησεν . Αἱ δὲ μὴ δυνάμεναι συλλαμβάνειν ἐὰν ἢ διὰ θεραπείαν συλλάβωσιν ἢ δι’ ἄλλην τινὰ σύμπτωσιν , ὡς ἐπὶ τὸ πολὺ θηλυτοκοῦσι μᾶλλον ἢ ἀρρενοτοκοῦσιν . Πολλοῖς δὲ συμβαίνει καὶ τῶν ἀνδρῶν δυναμένοις γεννᾶν ὕστερον μὴ δύνασθαι , καὶ πάλιν καθίστασθαι εἰς αὐτό . Γίνονται δὲ καὶ ἐξ ἀναπήρων ἀνάπηροι , οἷον ἐκ χωλῶν χωλοὶ καὶ τυφλῶν τυφλοί , καὶ ὅλως τὰ παρὰ φύσιν ἐοικότες πολλάκις , καὶ σημεῖα ἔχοντες συγγενῆ , οἷον φύματα καὶ οὐλάς . Ἤδη δ’ ἀπέδωκε τῶν τοιούτων τι καὶ διὰ τριῶν , οἷον ἔχοντός τινος στίγμα ἐν τῷ βραχίονι ὁ μὲν υἱὸς οὐκ ἐγένετο ὁ δ’ υἱιδοῦς ἔχων ἐν τῷ αὐτῷ τόπῳ συγκεχυμένον μέλαν . Ὀλίγα μὲν οὖν γίνεται τὰ τοιαῦτα , τὰ δὲ πλεῖστα γίνεται ὁλόκληρα ἐκ κολοβῶν , καὶ οὐθὲν ἀποτέτακται τούτων . Καὶ ἐοικότες δὲ τοῖς γεννήσασιν ἢ τοῖς ἄνωθεν γονεῦσιν , ὁτὲ δ’ οὐδὲν οὐδενί . Ἀποδίδωσι δὲ καὶ διὰ πλειόνων γενῶν , οἷον ἐν Σικελίᾳ ἡ τῷ Αἰθίοπι μοιχευθεῖσα · ἡ μὲν γὰρ θυγάτηρ ἐγένετο οὐκ Αἰθίοψ , τὸ δ’ ἐκ ταύτης . Καὶ ὡς μὲν ἐπὶ τὸ πολὺ τὰ θήλεα ἔοικε τῇ μητρὶ μᾶλλον , τὰ δ’ ἄρρενα τῷ πατρί · γίνεται δὲ καὶ τοὐναντίον , τὰ μὲν θήλεα τῷ πατρί , τὰ δ’ ἄρρενα τῇ μητρί . Καὶ κατὰ μέρη δὲ γίνονται ἐοικότα ἄλλα μέρη ἑκατέρων . Τὰ δὲ δίδυμα ἤδη μὲν ἐγένετο καὶ οὐκ ἐοικότα ἀλλήλοις , τὰ δὲ πλεῖστα καὶ ὡς ἐπὶ τὸ πολὺ ἐοικότα , ἐπεὶ καὶ μετὰ τὸν τόκον τίς ἑβδομαία συγγενομένη καὶ συλλαβοῦσα ἔτεκε τὸ ὕστερον τῷ προτέρῳ ἐοικός , ὥσπερ δίδυμον . Εἰσὶ δὲ καὶ γυναῖκες ἐοικότα αὑταῖς γεννῶσαι , αἱ δὲ τῷ ἀνδρί , ὥσπερ ἡ ἐν Φαρσάλῳ ἵππος ἡ Δικαία καλουμένη .
Lemmas: ὁ δέ ἀνήρ ὁ μέν πολύς γεννάω μέχρι ἑξήκοντα ἔτος , ὅταν δέ ὑπερβάλλω οὗτος , μέχρι ἑβδομήκοντα · καί ἤδη τις γεννάω ἑβδομήκοντα ἔτος εἰμί . συμβαίνω δέ πολύς καί πολύς γυνή καί ἀνήρ μετά ἀλλήλων μέν συζεύγνυμι μή δύναμαι τεκνοποιέω , διαζεύγνυμαι δέ . ὁ δέ αὐτός συμβαίνω καί περί ἀρρενογονία καί θηλυγονία · ἐνίοτε γάρ καί γυνή καί ἀνήρ μετά ἀλλήλων μέν εἰμί θηλυγόνος εἰμί ἤ ἀρρενογόνος , διαζεύγνυμαι δέ γίγνομαι ἐναντίος . καί κατά ὁ ἡλικία δέ μεταβάλλω · νέος μέν εἰμί μετά ἀλλήλων θῆλυς γεννάω , πρέσβυς δέ ἄρσην · ὁ δέ καί ἐπί οὗτος συμβαίνω ἐναντίος . καί ἐπί ὁ γεννάω δέ ὅλος ὁ αὐτός · νέος μέν εἰμί οὐδείς γίγνομαι , πρέσβυς δέ · ὁ δέ ὁ πρῶτος , ὕστερον δέ γεννάω οὐδείς . εἰμί δέ καί ὁ γυνή τις ὅς μόλις μέν συλλαμβάνω , ἐάν δέ συλλαμβάνω , ἐκφέρω · ὁ δέ ἐναντίος συλλαμβάνω μέν ῥᾴδιος , οὐ δύναμαι δέ ἐκφέρω . εἰμί δέ καί ἀνήρ θηλυγόνος καί γυνή ἀρρενογόνος , οἷος καί κατά ὁ Ἡρακλῆς μυθολογέω , ὅς ἐν δύο καί ἑβδομήκοντα τέκνον θυγάτηρ εἷς γεννάω . ὁ δέ μή δύναμαι συλλαμβάνω ἐάν ἤ διά θεραπεία συλλαμβάνω ἤ διά ἄλλος τις σύμπτωσις , ὡς ἐπί ὁ πολύς θηλυτοκέω μάλα ἤ ἀρρενοτοκέω . πολύς δέ συμβαίνω καί ὁ ἀνήρ δύναμαι γεννάω ὕστερον μή δύναμαι , καί πάλιν καθίστημι εἰς αὐτός . γίγνομαι δέ καί ἐκ ἀνάπηρος ἀνάπηρος , οἷος ἐκ χωλός χωλός καί τυφλός τυφλός , καί ὅλος ὁ παρά φύσις ἔοικα πολλάκις , καί σημεῖον ἔχω συγγενής , οἷος φῦμα καί οὐλή . ἤδη δέ ἀποδίδωμι ὁ τοιοῦτος τις καί διά τρεῖς , οἷος ἔχω τις στίγμα ἐν ὁ βραχίων ὁ μέν υἱός οὐ γίγνομαι ὁ δέ ὑιδοῦς ἔχω ἐν ὁ αὐτός τόπος συγχέω μέλας . ὀλίγος μέν οὖν γίγνομαι ὁ τοιοῦτος , ὁ δέ πολύς γίγνομαι ὁλόκληρος ἐκ κολοβός , καί οὐδείς ἀποτάσσω οὗτος . καί ἔοικα δέ ὁ γεννάω ἤ ὁ ἄνωθεν γονεύς , ὅτε δέ οὐδείς οὐδείς . ἀποδίδωμι δέ καί διά πολύς γένος , οἷος ἐν Σικελία ὁ ὁ Αἰθίοψ μοιχεύω · ὁ μέν γάρ θυγάτηρ γίγνομαι οὐ Αἰθίοψ , ὁ δέ ἐκ οὗτος . καί ὡς μέν ἐπί ὁ πολύς ὁ θῆλυς ἔοικα ὁ μήτηρ μάλα , ὁ δέ ἄρσην ὁ πατήρ · γίγνομαι δέ καί ἐναντίος , ὁ μέν θῆλυς ὁ πατήρ , ὁ δέ ἄρσην ὁ μήτηρ . καί κατά μέρος δέ γίγνομαι ἔοικα ἄλλος μέρος ἑκάτερος . ὁ δέ δίδυμος ἤδη μέν γίγνομαι καί οὐ ἔοικα ἀλλήλων , ὁ δέ πολύς καί ὡς ἐπί ὁ πολύς ἔοικα , ἐπεί καί μετά ὁ τόκος τίς ἑβδομαῖος συγγίγνομαι καί συλλαμβάνω τίκτω ὁ ὕστερον ὁ πρότερος ἔοικα , ὥσπερ δίδυμος . εἰμί δέ καί γυνή ἔοικα ἑαυτοῦ γεννάω , ὁ δέ ὁ ἀνήρ , ὥσπερ ὁ ἐν Φάρσαλος ἵππος ὁ Δικαία καλέω .